b'\n_START_ARTICLE_\nFranjo Kluz\n_START_SECTION_\n\xc5\xbdivljenjepis\n_START_PARAGRAPH_\nKluz je bil \xc4\x8dlan KPJ od 14. julija 1942. V narodnoosvobodilni boj se je vklju\xc4\x8dil maja 1942. Za narodnega heroja je bil progla\xc5\xa1en 18. maja 1948._NEWLINE_Leta 1931 je kot pilot s \xc4\x8dinom narednika kon\xc4\x8dal \xc5\xa1olo rezervnih \xc4\x8dastnikov Vojske Kraljevine Jugoslavije. Po napadu na Jugoslavijo in ustanovitvi NDH so ga leta 1941 vpoklicali v VL NDH. Bil je stacioniran v Banji Luki._NEWLINE_23. maja 1942 je, kot \xc4\x8cajavec pred njim, s svojim letalom Potez 25 iz Banje Luke prebe\xc5\xbeal v enote NOV in POJ v tedaj osvobojeni Prijedor. Z improviziranega letali\xc5\xa1\xc4\x8da Urije pri Prijedoru je izvajal cel niz bojnih nalog. Pojava prvega letala je partizanskim borcem dala mo\xc4\x8d, sovra\xc5\xbenika pa prestra\xc5\xa1ila. Najbolj znan je napad na usta\xc5\xa1ko kolono pri Orahovu 4. junija. Po 1. ofenzivi na Kozaro so letalo premestili pod Grme\xc4\x8d. Odtod je Kluz izvr\xc5\xa1il nekaj bojnih letov. Sovra\xc5\xbenik je to letalo uni\xc4\x8dil 6. julija._NEWLINE_Postal je poveljnik za Bosansko Krajino in v tem \xc4\x8dasu vstopil v KPJ. 14. oktobra je postal poveljnik prvega letalskega opori\xc5\xa1\xc4\x8da v Livnu. Po nem\xc5\xa1ki ofenzivi je skupaj z 200 mo\xc5\xbemi od\xc5\xa1el v Italijo, kjer so se za\xc4\x8deli usposabljati in prejeli letala od RAF. Postal je \xc4\x8dlan in nato poveljnik 1. lovske eskadrilje NOVJ. V 31. letu starosti je nem\xc5\xa1ko topni\xc5\xa1tvo pri Omi\xc5\xa1u sestrelilo njegov Spitfire._NEWLINE_Po njem se imenuje zalo\xc5\xbeni\xc5\xa1ka hi\xc5\xa1a v Omi\xc5\xa1u in aero klub iz Zemuna, ter nekdaj tovarna obla\xc4\x8dil iz Beograda._NEWLINE_18. maja 1948 je bil razgla\xc5\xa1en za narodnega heroja.'